Solifugae
Solifuga in civitate Arizona Animalia — Arthropoda Subphylum : Chelicerata  Classis : Arachnida  Ordo : Solifugae  Sundevall, 1833     Palaeontologia 323–0 m.a.: Carboniferum superius > Recens praeЄ Є O S D C P T I K Pg N Subdivisiones: Familiae * Ammotrechidae Ceromidae Daesiidae Eremobatidae Galeodidae Gylippidae Hexisopodidae Karschiidae Melanoblossidae Mummuciidae Rhagodidae Solpugidae Solifugae sunt ordo animalium classis Arachnidorum, qui plus mille species in 153 generibus contentas comprehendit. Solifugae propria et aranearum et scorpionum habere videntur, sed re vera sunt scorpionibus propinquiores. Corpus solifugae, sicut corpus araneae, duo tagmata habet: opisthosoma (abdomen) post prosoma (in modum capitis et thoracis coniunctorum). In parte anteriore prosomatis sunt duae chelicerae, quae in plurimis speciebus sunt insigniter magnae. Chelicerae sunt maxillarum instar et in multis speciebus ad stridulationem adhibentur. Solifugae scorpionibus eo dissimiles sunt, quod tertium tagma, hoc est caudam, non habent. Plurimae solifugae regiones siccas habitant et arthropoda terricolas aliaque parva animalia edunt. Maximae species ad longitudinem quindecim centimetrorum, cruribus inclusis, crescere possunt.